เรื่องร้องเรียน (ถนน,ร้องเรียน,ต้นไม้,ความปลอดภัย,จราจร) วันที่ 2023-09-05 03:27:50 — แขวงคันนายาว เขตคันนายาว จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035182


ขอความอนุเคราะห์ในการตัดแต่งกิ่งไม้ บริเวณปากซอยคู้บอน 6 ถนนคู้บอน (รามอินทรา กม.8) ฝั่งขาออกไปถนนรามอินทรา แขวงรามอินทรา เขตคันนายาว กรุงเทพมหานคร เนื่องจากผู้ร้องแจ้งว่าใช้เส้นทางดังกล่าวในการสัญจรเป็นประจำ ซึ่งพบมีต้นไม้บริเวณปากซอยคู้บอน 6 อยู่ตรงสัญญาณไฟที่จะให้ประชาชนใช้กดเพื่อข้ามถนนไปอีกฝั่ง ซึ่งบริเวณดังกล่าวนั้นกิ่งก้านของต้นไม้ที่ปลูกไว้ริมถนนมีการบดบังสัญญาณไฟ จึงทำให้เมื่อรถที่สัญจรมาด้วยความเร็ว จะมองไม่เห็นสัญญาณไฟจราจรสีแดงเพื่อให้หยุด ผู้ร้องเกรงว่าอาจจะเป็นอันตรายสำหรับผู้ที่ข้ามถนนได้ โดยประสบปัญหามาเป็นระยะเวลานานแล้ว เบื้องต้นผู้ร้องเคยมีการร้องเรียนจากกรุงเทพมหานคร ตามเลขที่รับแจ้ง 197805/64 ได้รับทราบรายงานผลการพิจารณาจากสำนักงานเขตคันนายาว ฝ่ายรักษาฯได้ส่งเจ้าหน้าที่ชุดตัดแต่งต้นไม้ใหญ่ตรวจสอบและแก้ไขตัดแต่งกิ่งต้นประดู่กิ่งอ่อนเสร็จเรียบร้อยแล้ว เมื่อวันที่ 17 ธันวาคม 2564 แต่จนถึงปัจจุบัน (วันที่ 5 กันยายน 2566) ระยะเวลาล่วงเลยมานานพอสมควร จึงทำให้ต้นไม้ดังกล่าวเจริญเติบโตแผ่กิ่งก้านสาขามากขึ้น และไปบดบังสัญญาณไฟจราจรบริเวณดังกล่าว จึงทำให้ผู้ที่สัญจรผ่านเส้นทางไม่ได้รับความสะดวกและไม่สามารถมองเห็นสัญญาณไฟได้เช่นเดิม

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata